Die wêreld in foto’s – 1 Maart 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sylvain skaats Donderdag op sy sneeubord in ŉ sneeubedekte straat in Lausanne, Switserland. Aanhoudende sneeuval en snerpende weerstoestande as gevolg van ŉ skielike Siberiese koue het tot enkele sterftes reg oor Europa vanaf Brittanje tot die Balkan gelei. (Foto: Jean-Christophe Bott, AP) ŉ Man neem Donderdag ŉ blaaskans gedurende die viering van Holi, die Fees van kleure, in Kolkata, Indië. (Foto: Tumpa Mondal, Xinhua) Mense loop deur die deur van ŉ veiligheidskamer in die kelder van ŉ Duitse parlementêre gebou voor ŉ vergadering van die vertroulike parlementskontrole-komitee, in Berlyn, Duitsland. Duitse wetgewers het die regering gekritiseer omdat hulle nie ingelig is nie oor ŉ kuberaanval wat verlede jaar die regering se veilige rekenaarnetwerke geïnfiltreer het. (Foto: Markus Schreiber, AP) Werknemers van die Franse kleinhandelreus, die Carrefour-groep, betoog teen afleggings voor Carrefour se hoofkantoor in Massy, suid van Parys, Frankryk. Carrefour, Europa se grootste kleinhandelaar, het verlede maand aangekondig dat hy 2,8 miljard Euro oor die volgende vyf jaar in aanlyn inkopies gaan belê, wat tot 2 400 afleggings sal lei. (Foto: Thibault Camus, AP) Pensioentrekkers betoog terwyl hulle die straat buite die Department van Finansies in Madrid, Spanje, afsper. Afgetredenes betoog reg oor dié land vir ŉ hoër pensioen en moedig owerhede aan om befondsing vir maatskaplike sekerheid te verseker, aangesien hulle ontevrede is met ŉ 0.25% pensioenverhoging. (Foto: Paul White, AP)